Diari Oficial de la Generalitat Valenciana


Sumari del DOGV 949, del 23-11-1988 (1988/812460)

DECRET 174/1988, de 15 de novembre, del Consell de la Generalitat Valenciana, pel qual s'accepta la cessió, a títol gratuït, d'un terreny situat a Elx, Partida de les Atzavares Alta, realitzada pel Ajuntament d'Elx.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/11/15/174/dof/vci/html**

### Dades del document

Número de DOGV
:   949

Data del DOGV
:   23-11-1988

Secció del DOGV
:   DISPOSICIONS GENERALS

Número del document
:   1988/812460


Data del document
:   15-11-1988

Organisme emissor
:   Presidència de la Generalitat

Tipus de document
:   Decret

Decret 174/1988, de 15 de novembre, del Consell de la Generalitat Valenciana, pel qual s'accepta la cessió, a títol gratuït, d'un terreny situat a Elx, Partida de les Atzavares Alta, realitzada per l'Ajuntament d'Elx.  
L'Ajuntament d'Elx, en sessió celebrada el dia 27 de novembre de 1987, acordà la cessió gratuïta a la Generalitat Valenciana d'un terreny situat a Elx, Partida de les Atzavares Alta, del qual és propietari l'esmentat Ajuntament.  
Aquesta cessió la realitza amb el fi determinant que s'hi construesca una Residència d'atenció de Menors.  
A petició del Conseller de Treball i Seguretat Social, s'iniciaren els tràmits legals oportuns per a l'acceptació i la formalització de la cessió gratuïta del terreny realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la reunió del dia 15 de novembre de 1988.  
DECRETE:  
Article primer  
S'accepta la cessió, a títol gratuït, realitzada per l'Ajuntament d'Elx, del terreny següent: Parcel·la de terreny de forma sensiblement triangular, situada al terme municipal d'Elx, Partida de les Atzavares Alta, amb front al camí de l'Almazara i carretera de circumval·lació, que té una superfície de set mil dos-cents cinquanta-un metres setanta-set decímetres quadrats i els seus límits són: al nord, amb camí de l'Almazara; al sud, amb carretera de circumval·lació; a l'est, amb carrer de l'Avet; i a l'oest, amb finca del Sr. Miguel Romàn, avui propietat municipal.  
Aquesta finca està constituïda per dues porcions de terreny, separades per una franja de terreny d'est a oest, i que tenen la descripció següent:  
Porció A. Porció de terreny de forma irregular, situat al terme municipal d'Elx, Partida de les Atzavares Alta, que té una superfície de tres mil quatre-cents cinquanta-un metres trenta decímetres quadrats i els seus límits són: al nord, amb camí: al sud, amb franja de terreny propietat del Sr. Ramón Antón García; a l'est, amb carrer de l'Avet i a l'oest, amb antiga finca del Sr. Miguel Román, avui propietat de l'Ajuntament.  
Porció B. Porció de terreny de forma irregular, situat al terme municipal d'Elx, Partida de les Atzavares Alta, que té una superfície de tres mil vuit-cents metres quaranta-set decímetres quadrats i els seus límits són: al nord, amb franja de terreny propietat del Sr. Ramón Antón García; al sud, amb carretera de circumval·lació; a l'est, amb carrer de l'Avet i a l'oest, antiga finca del Sr. Miguel Román, avui propietat de l'Ajuntament.  
Aquest terreny figura inscrit en el Registre de la Propietat d'Elx, número dos, amb el número de finca 50.734, inscripció lª, foli 119, del llibre 744 de Santa María, tom 1.288.  
Article segon  
Aquesta cessió gratuïta de l?immoble esmentat, comporta el compromís, per part de la Generalitat Valenciana, de construir-hi una Residència d'atenció de Menors, en el termini de cinc anys comptats des de la formalització en escriptura pública d'aquesta cessió i de mantenir-ne la destinació durant els trenta anys següents.  
Article tercer  
La propietat de l?immoble haurà d'incorporar-se a l'Inventari General de Béns i Drets de la Generalitat Valenciana i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest Decret.  
Valencia, a 15 de novembre de 1988.  
El President de la Generalitat,   
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI